લુણાવાડા : ભાદરવી પૂનમના મેળાની અંબાજીમાં તડામાર તૈયારીઓ ચાલી રહી છે અને રાજયભરમાંથી પગપાળા સંઘો તથા યાત્રિકો અંબાજી જવા રવાના થઈ રહયા છે ખાસ કરીને અંબાજી જતા માર્ગો હાલમાં પદયાત્રિકોથી ઉભરાઈ રહયા છે ત્યારે ગઈકાલે મોડી સાંજે લુણાવાડા પાસે અકસ્માતનો ચોંકાવનારો બનાવ બન્યો છે જેમાં વાહનની હડફેટે આવી જતાં ત્રણ પદયાત્રિકોના સ્થળ પર જ કમકમાટીભર્યા મોત નીપજયા હતા જયારે અન્ય કેટલાક શ્રધ્ધાળુઓને ગંભીર ઈજાઓ પહોચી હતી ઘટનાની જાણ થતાં ઉચ્ચ પોલીસ અધિકારીઓ તથા તબીબોની ટીમોને હોસ્પિટલ  રવાના કરી દેવામાં આવ્યા હતાં ઘટનાના પગલે પદયાત્રિકોમાં ભારે રોષ જાવા મળતો હતો.